**ПЛОВДИВСКИ УНИВЕРСИТЕТ „ПАИСИЙ ХИЛЕНДАРСКИ“**

 **УТВЪРДИЛ:**

 **РЕКТОР: /П/**

 **/проф. д-р Запрян Ангелов Козлуджов/**

 *\*заличен подпис - лични данни – чл. 2, ал. 1 ЗЗЛД*

**ДОКУМЕНТАЦИЯ ЗА УЧАСТИЕ**

 **В ПУБЛИЧНО СЪСТЕЗАНИЕ ЗА ОПРЕДЕЛЯНЕ НА ИЗПЪЛНИТЕЛ ЗА ОБЩЕСТВЕНА ПОРЪЧКА С ПРЕДМЕТ**

**„ДОСТАВКА НА КОМПЮТЪРНА И ПЕРИФЕРНА ТЕХНИКА ЗА ПУ „ПАИСИЙ ХИЛЕНДАРСКИ“ ГР.ПЛОВДИВ“**

**Юли 2018 г**

**СЪДЪРЖАНИЕ:**

НА ДОКУМЕНТАЦИЯТА ЗА УЧАСТИЕ В ПУБЛИЧНО СЪСТЕЗАНИЕ ЗА ОПРЕДЕЛЯНЕ НА ИЗПЪЛНИТЕЛ ЗА ОБЩЕСТВЕНА ПОРЪЧКА С ПРЕДМЕТ: „ДОСТАВКА НА КОМПЮТЪРНА И ПЕРИФЕРНА ТЕХНИКА ЗА ПУ „ПАИСИЙ ХИЛЕНДАРСКИ“ ГР.ПЛОВДИВ“

Условия за участие и провеждане на открита процедура по ЗОП;

Опис на представените документи по чл. 47, ал. 3 от ППЗОП – **Образец №1;**

Единен европейски документ за обществени поръчки (ЕЕДОП);

Декларация за конфиденциалност по чл.102, ал.1 от ЗОП – **Образец №2;**

Декларация участие на подизпълнители – **Образец №3;**

Техническо предложение - **Образец № 4-1 до Образец 4-6;**

Ценово предложение – **Образец № 5-1 до Образец 5-6**;

Техническа спецификация на Възложителя **Приложение №1**;.

Проект на договор – **Приложение №2.**

**I ОБЩИ ПОЛОЖЕНИЯ**

 Настоящото публично състезание за определяне на изпълнител за обществена поръчка с предмет: „ДОСТАВКА НА КОМПЮТЪРНА И ПЕРИФЕРНА ТЕХНИКА ЗА ПУ „ПАИСИЙ ХИЛЕНДАРСКИ“ ГР.ПЛОВДИВ“ , е открито с Решение на Ректора на Пловдивски университет „Паисий Хилендарски“ за откриване на публично състезание за определяне на изпълнител, с което са одобрени Обявление за обществена поръчка и документацията за участие в процедурата.

Решението и обявлението са обявени в Регистъра на обществените поръчки.

 Всички правоотношения, свързани с организирането и провеждането на публичното състезание се регламентират от Закона за обществените поръчки (ЗОП), Правилника за прилагане на Закона за обществените поръчки (ППЗОП) и настоящата документация. Процедурата се провежда от комисия, която се назначава от възложителя след изтичане на срока за получаване на офертите.

**II.ОБЕКТ И ПРЕДМЕТ НА ОБЩЕСТВЕНАТА ПОРЪЧКА**

**1. Обект на обществената поръчка :**

 По смисъла на чл.3, ал.1, т. 2 от Закона за обществени поръчки, обект на поръчката е доставка на стоки, осъществявана чрез покупка.

**2. Предмета на обществената поръчка:**

 Предметът на обществената поръчка е доставка на компютри и периферна техника за ПУ „Паисий Хилендарски“ гр. Пловдив по обособени позиции, като количествата и техническите параметри са описани подробно в Техническа спецификация на Възложителя **Приложение №1**.

**III.** **Възложител на обществената поръчка**

 **1.** Възложител на обществената поръчка на основание чл. 5, ал. 2, т. 14 от ЗОП е Ректорът на Пловдивски университет „Пайсий Хилендарски”.

 **IV. НАЧИН НА ВЪЗЛАГАНЕ**

**1.** Настоящата обществена поръчка ще се възложи, чрез Публично състезание за определяне на изпълнител по всяка една обособена позиция.

**Мотиви за избор на процедурата:** Прогнозната стойност на обществената поръчка по всички обособени позиции свключени всички плащания без данък върху добавената стойност (ДДС) към бъдещиизпълнител на обществената поръчка е **115 870 лева** и съответно редът за провеждането навъзлагането, съгласно чл. 20, ал.2, т.2 от ЗОП във вр. с чл. 176-181 от ЗОП е публично състезание, съгласно чл. 18,ал.1, т.12 от ЗОП.

**2.** ПУ „ПАИСИЙ ХИЛЕНДАРСКИ” сключва отделен писмен договор за изпълнение на обществената поръчка с участника определен за изпълнител по всяка една обособена позиция.

**V. МЯСТО НА ИЗПЪЛНЕНИЕ НА ПОРЪЧКАТА**

 Мястото на изпълнение на поръчката е гр. Пловдив, п.к. 4000, ул. „Цар Асен” 24, Пловдивски университет “Паисий Хилендарски”.

**VI. МЯСТО И СРОК ЗА ПОЛУЧАВАНЕ НА ДОКУМЕНТАЦИЯТА И ПОДАВАНЕ НА ОФЕРТИТЕ**

**1.** Възложителят предоставя неограничен и пълен достъп до настоящата документация за участие на адрес: гр. Пловдив, ул. "Цар Асен" № 24, ПУ „Паисий Хилендарски“, Ректорат, ет.1, Деловодство- стая 16 и на „Профил на купувача“- www.uni-plovdiv.bg.

 **2.** Съгласно чл. 47, ал.1 и ал. 2 от ППЗОП офертите за участие се представят в запечатана непрозрачна опаковка от участника или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя: гр. Пловдив, ул. "Цар Асен" № 24, ПУ „Паисий Хилендарски“, Ректорат, ет.1, Деловодство- стая 16.

**VII. ПРОГНОЗНА СТОЙНОСТ НА ПОРЪЧКАТА**

 **1.** Общата прогнозна стойност на поръчката е 158 480 лева без ДДС, разпределена по обособени позиции, както следва:

**1.1. Обособена позиция № 1 -„Настолни компютри“ с прогнозна стойност 88 760 лева без ДДС.**

**1.2 Обособена позиция № 2- „Преносими компютри“ - с прогнозна стойност 10 730 лева без ДДС.**

**1.3 Обособена позиция № 3-„Монитори“- с прогнозна стойност 22 600 лева без ДДС.**

**1.4 Обособена позиция № 4-„Принтери, Мултифункционални устройства, скенери“ - с прогнозна стойност 7 400 лева без ДДС.**

**1.5 Обособена позиция №5 „Презентационна техника, мултимедийно оборудване, периферия“- с прогнозна стойност 16 950 лева без ДДС.**

**1.6 Обособена позиция № 6 „ Оборудване за локални мрежи и резервни части“ - с прогнозна стойност 12 040 лева без ДДС.**

Така посочените прогнозни стойности на обособените позиции са максимални и включва всички плащания към бъдещите изпълнители.

**VIII. СРОК НА ВАЛИДНОСТ НА ОФЕРТАТА И СРОК ЗА ИЗПЪЛНЕНИЕ**

1. Срок на валидност на офертите –шестмесеца.
2. Срокът за доставка е до 30 календарни дни след получаване на възлагателно писмо от Възложителя.

**IХ. ИЗИСКВАНИЯ КЪМ УЧАСТНИЦИТЕ**

В публичното състезание може да участва участник, който отговаря на условията на чл.10, ал.1 от Закона за обществените поръчки, както и на минималните изисквания за допустимост, определени с критериите за подбор. Съгласно чл. 101, ал. 8 - 11 от ЗОП, всеки участник в процедура за възлагане на обществена поръчка има право да представи само една оферта. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта. В процедура за възлагане на обществена поръчка едно физическо или юридическо лице може да участва само в едно обединение. Свързани лица не могат да бъдат самостоятелни участници в една и съща процедура.

В процедурата за възлагане на обществена поръчка могат да участват български или чуждестранни физически или юридически лица или техни обединения, както и всяко друго образувание, което има право да изпълнява доставки съгласно законодателството на държавата, в която е установено.

Посочените условия се прилагат отделно за всяка от обособените позиции.

Клон на чуждестранно лице може да е самостоятелен участник в процедурата, ако може самостоятелно да подава оферти и да сключва договори съгласно законодателството на държавата, в която е установен.

**X. Лично състояние на участниците**

Възложителят отстранява от участие в процедурата за възлагане на обществената поръчка участник, за когото е налице някое от основанията, посочени в чл.54, ал.1 от ЗОП, възникнало преди или по време на процедурата, а именно:

 1. е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

 2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;

 3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила, освен когато се налага да се защитят особено важни държавни или обществени интереси и/или размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година;

 4. е налице неравнопоставеност в случаите по чл. 44, ал. 5 от ЗОП;

 5. е установено, че:

 а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

 б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

6. е установено с влязло в сила наказателно постановление или съдебно решение, нарушение на чл.61, ал.1, чл.62, ал.1 или 3, чл.63, ал.1 или 2, чл.118, чл.128, чл.228, ал.3, чл.245 и чл.301-305 от Кодекса на труда или чл.13, ал.1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

 7. е налице конфликт на интереси, който не може да бъде отстранен.

Основанията по т. 1, т. 2 и т. 7 се отнасят за лицата по чл. 40, ал.2 от ППЗОП.

Основанията за отстраняване се прилагат съобразно сроковете посочени в чл. 57, ал. 3 от ЗОП.

**Възложителят отстранява от процедурата участници**, за които са налице основанията на чл. 107 от ЗОП.

 **Възложителят отстранява от процедурата участник** на основание чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮДРКЛТДС), освен когато не са налице условията по чл. 4 от закона.

Когато за участник е налице някое от основанията за отстраняване от настоящата процедура за възлагане на обществената поръчка и преди подаване на офертата той е предприел мерки за доказване на надеждност по чл. 56 от ЗОП, тези мерки се описват в ЕЕДОП, а като доказателства се представят документите посочени в чл. 56 от ЗОП.

 *За удостоверяване на липсата или наличието на основания за отстраняване, участниците декларират в ЕЕДОП, както следва:*

1. *В Част III, Раздел А, се предоставя информация относно липсата или наличието на следните основание за отстраняване:*
* *Участие в престъпна организация – по чл. 321 и 321а от НК;*
* *Корупция – по чл. 301 – 207 от НК;*
* *Измама – по чл. 209 – 213 от НК;*
* *Терористични престъпления или престъпления, които са свързани с терористични дейности - по чл. 108а, ал. 1 от НК;*
* *Изпиране на пари или финансиране на тероризъм – по чл. 253, 253а, или 253б от НК и по чл. 108а, ал. 2 от НК;*
* *Детски труд и други форми на трафик на хора – по чл. 192а или 159г от НК.*
1. *В Част III, Раздел В, поле 1, се предоставя информация относно липсата или наличието на следните основания за изключване:*
* *Престъпления по чл. 172 от НК;*
* *Престъпления по чл. 352 – 353е от НК;*

*При отговор „ДА” се посочва и: дата на влизане в сила на присъдата; фактическо и правно основание за постановяване й; срок на присъдата.*

*3. В част III, Раздел Г, се предоставя информация относно липса или наличието на следните основания за отстраняване:*

*- Престъпления по чл. 194 – 202 от НК;*

*- Престъпления по чл. 213а – 217 от НК;*

*- Престъпления по чл. 219 – 252 от НК;*

*- Престъпления по чл. 254а – 260 от НК;*

*(обстоятелства по чл. 54, ал. 1, т. 1 и 2 от ЗОП)*

* *Липсата или наличието на обстоятелства по чл. 3, т. 8 от ЗИФОДРЮДРКЛТДС;*
* *Липсата или наличието на свързаност по смисъла на §2, т. 45 от ДР на ЗОП, във връзка с чл. 101, ал. 11 от ЗОП.*

*Липсата на изброените в т. 3 основания за отстраняване се декларират чрез маркиране на отговор „НЕ”. В случай, че в Част III, Раздел Г от ЕЕДОП, участник реши да изброи посочените в т. 3 основания за изключване, изброяването следва да е изчерпателно. При наличието на едно или повече от изброените основания за изключване, се маркира отговор „ДА”, като се посочват обстоятелствата както и: дата на влизане в сила на присъдата; фактическо и правно основание за постановяването й; срок на присъдата. Наличието на изключение по чл. 4 от ЗИФОДРЮДРКЛТДС се посочва в полето относно инициирани мерки за реабилитиране.*

*Информация относно липсата или наличието на обстоятелства по чл. 54, ал. 1, т. 3 от ЗОП, се попълва в Част III, Раздел Б от ЕЕДОП.*

*Информация относно липсата или наличието на обстоятелства по чл. 54, ал. 1, т. 4 – 7 и чл. 55, ал. 1, 4 и 5 от ЗОП, се попълва в Част III, Раздел В от ЕЕДОП.*

Участник, за когото са налице основанията по чл. 54, ал. 1 от ЗОП има право да представи доказателства, че е предприел мерки, които гарантиран неговата надеждност, въпреки наличието на съответното основание за отстраняване съобразно разпоредбите на чл. 56 от ЗОП. За тази цел кандидатът или участникът може да докаже, че:

1. Е погасил задълженията си по чл.54, ал., т.3 от ЗОП, включително начислените лихви и/или глоби или че те са разсрочени, отсрочени или обезпечени;

2. Е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

3. Е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;

4. Е платил изцяло дължимото вземане по чл.128, чл.228, ал.3 или чл.245 от Кодекса на труда.

**ХI. КРИТЕРИИ ЗА ПОДБОР**

 **1. Годност (правоспособност) за упражняване на професионална дейност**

 1.1.Възложителят не поставя изисквания участниците да са вписани в съответни професионални регистри.

**2. Изисквания за икономическо и финансово състояние на участниците**

2.1. Възложителят не поставя изисквания за икономическо и финансово състояние на участниците.

**3. Изисквания за технически и професионални способности**

3.1. Наличие на Сертификат за внедрена система за управление качеството от производителя по EN ISO 9001 или еквивалентен за производителя. Сертификатът трябва да е с обхват предмета на обществената поръчка. Спазването на това изискване може да се докаже с представяне на заверено копие от участника, придружено с превод на български език (когато документът е на чужд език). Участникът може да представи и други доказателства за въведени еквивалентни мерки за осигуряване на качеството.

3.2. Наличие на Сертификат за внедрена система за управление качеството по EN ISO 9001 или еквивалентен за Участника. Сертификатът трябва да е с обхват предметът на обществената поръчка. Спазването на това изискване може да се докаже с представяне на заверено копие от участника, придружено с превод на български език (когато документът е на чужд език). Участникът може да представи и други доказателства за въведени еквивалентни мерки за осигуряване на качеството.

3.3. Наличие на сервизна база. Спазването на това изискване може да се докаже с представяне на договор или всякакъв друг документ по преценка на участника, който може да го удостовери.

При подаване на офертата, участникът декларира съответствието с посочените критерии за подбор чрез представяне на Единен европейски документ за обществени поръчки (ЕЕДОП). Минималното изискване се декларира в Част IV, Раздел В, т. 9 от ЕЕДОП.

Документите описани по-горе за доказване съответствието с поставеното изискване се представят от участника, определен за изпълнител или при поискване в хода на процедурата, съгласно чл. 67, ал. 5 и 6 ЗОП. Документите се представят и за подизпълнителите, ако има такива. Възложителят няма право да изисква документи, които вече са му били предоставени или са му служебно известни, или обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.

**ХII. ИЗИКВАНИЯ КЪМ ПОДГОТОВКА НА ТЕХНИЧЕСКО И ЦЕНОВО ПРЕДЛОЖЕНИЕ**

**Техническо предложение - представя се за всяка от обособените позиции, за които участникът подава оферта, съобразно разпоредбата на чл. 47, ал. 9 от ППЗОП, което следва да съдържа:**

- Документ за упълномощаване (чл. 39, ал. 3, т. 1, буква ”а“ от ППЗОП), когато лицето, което подава офертата, не е законният представител на участника. Представя се заверено пълномощно, което следва да съдържа изрично изявление, че упълномощеното лице има право да подпише офертата и да представлява участника в процедурата;

- Техническо предложение за изпълнение на поръчката в съответствие с техническата спецификация и изискванията на възложителя – от **Образец №4-1 до образец 4-6 за всяка обособена позиция,**  в което участникът следва да декларира посочените в образеца обстоятелства;

- Декларация за съгласие с клаузите на приложения проект на договор;

- Декларация за срока на валидност на офертата;

-Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, когато е приложимо.

Когато, изискана от Възложителя информация, за доказване на съответствието на техническото му предложение с посочените изисквания в техническата спецификация на настоящата обществена поръчка е публично достъпна, на определен интернет адрес, участникът може да посочи интернет адреса без да прилага данни на хартиен носител.

 **Наличието на несъответствие или непредставяне на документи е основание за отстраняване от процедурата на основание чл. 107, т. 2, буква „а” от ЗОП.**

**Ценовото** **предложение** на участника, трябва да се изготви съгласно – от **Образец № 5-1 до Образец 5-6 - за всяка обособена позиция**, неразделна част от документацията за участие и се представя на хартиен носител. При изготвяне на офертата, кандидатите трябва да се съобразят със техническата спецификация на Възложителя. Предложените цени в ценовата оферта следва да са в български лева без включен ДДС, **с точност до втория знак след десетичната запетая.** Предложената цена в „Ценово предложение“ задължително включва всички разходи за изпълнение на поръчката.

**Ценовото предложение за всяка от обособените позиции, за които участникът подава оферта се поставя в отделен запечатан непрозрачен плик с надпис „Предлагани ценови параметри” с посочване върху плика на позицията, за която се отнася, съгласно разпоредбите на чл. 47, ал. 9 от ППЗОП.**

**ХIII. ИЗИСКВАНИЯ КЪМ УЧАСТНИЦИ ОБЕДИНЕНИЯ**

В случай, че участникът участва като обединение, което не е регистрирано като самостоятелно юридическо лице, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

Възложителят не поставя каквито и да е изисквания относно правната форма, под която обединението ще участва в процедурата за възлагане на поръчката.

Когато участникът е обединение, което не е регистрирано като самостоятелно юридическо лице, се представя споразумение и/или друг приложим документ, от който да е видно правното основание за създаване на обединението, както и следната информация във връзка с конкретната обществена поръчка:

- правата и задълженията на участниците в обединението;

- дейностите, които ще изпълнява всеки член на обединението;

- уговаряне на солидарна отговорност между участниците в обединението.

Когато участникът е обединение, което не е юридическо лице, следва да бъде определен и посочен партньор, който да представлява обединението за целите на настоящата обществена поръчка.

**ХIV. ИЗПОЛЗВАНЕ КАПАЦИТЕТА НА ТРЕТИ ЛИЦА И НА ПОДИЗПЪЛНИТЕЛИ**

На основание чл. 65, ал. 1 от ЗОП участникът може да се позовава на капацитета на трети лица, независимо от правната връзка между тях, по отношение на критериите, свързани с техническите способности и професионална компетентност. Съгласно чл. 65, ал. 4 от ЗОП третите лица трябва да отговарят на посочените критерии за подбор, за доказването на които участникът се позовава на техния капацитет, както и за тях трябва да не са налице основанията за отстраняване от процедурата. Съответствието с критериите за подбор се доказва с представяне на отделен ЕЕДОП за третото лице (чл. 67, ал. 2 от ЗОП). В случай че участникът ще използва капацитета на трети лица, той трябва да докаже, че ще разполага с техните ресурси, като представи документи за поетите от третите лица задължения.

На основание чл. 66, ал. 1 от ЗОП участникът може да използва подизпълнител/и, като следва да удостовери това в офертата си, както и дела от поръчката, който ще му/им възложи. В този случай той трябва да представи доказателство за поетите от подизпълнителя/ите задължения. Съгласно чл. 66, ал. 2 от ЗОП подизпълнителя/ите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. Съответствието с критериите за подбор се доказва с представяне на отделен ЕЕДОП за подизпълнителя/ите (чл. 67, ал. 2 от ЗОП). Независимо от възможността за използване на подизпълнители отговорността за изпълнение на договора за обществена поръчка е на изпълнителя. Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя. Разплащанията се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му. Искането трябва да съдържа най-малко следната информация: идентификационни данни за подизпълнителя, основание и сума на искането на разплащане, вида на изпълнените дейности като отделен обект/част от поръчката, съответстващия на тези дейности дял от поръчката, банкова сметка, по която да се извърши плащането. Искането трябва да бъде придружено от документи, доказващи го по основание и размер. Към искането Изпълнителят предоставя становище, от което да е видно дали оспорва плащанията или част от тях като недължими. Възложителят има право да откаже директно плащане към подизпълнителя, когато искането за плащане е оспорено, до момента на отстраняване на причината за отказа.

**ХV. КРИТЕРИИ ЗА ОЦЕНКА**

Обществената поръчка се възлага въз основа на „икономически най-изгодна оферта” по критерий за възлагане „най-ниска цена”.

**ХVI. КОНФИДЕНЦИАЛНОСТ**

Съгласно чл. 102, ал. 1 от ЗОП участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от възложителя.

Участниците не могат да се позовават на конфиденциалност по отношение на предложенията от офертите им, които подлежат на оценка. Тъй като критерият за възлагане на настоящата обществена поръчка е „икономически най-изгодна оферта” по критерий за възлагане „най-ниска цена”, участниците не могат да се позоват на конфиденциалност по отношение на предлаганата от тях цена за изпълнение на поръчката и да изискват от възложителя да не я разкрива.

**ХVII .МЯСТО И ДАТА НА ОТВАРЯНЕ НА ОФЕРТИТЕ**

Отварянето на офертите ще се извърши след изтичане на крайния срок за подаването им на датата, мястото и часа посочени в обявлението на настоящата обществена поръчка.

Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване. Преди отваряне на офертите упълномощените лица представят на комисията писмено пълномощно от законния/те представител/и на участника (в оригинал) с посочване на изричните действия, които лицето има право да извършва. Копие от пълномощното остава към досието на обществената поръчка.

**ХVIII. УКАЗАНИЯ ЗА ИЗГОТВЯНЕ НА ОФЕРТА. ПОДАВАНЕ НА ОФЕРТА**

При изготвяне на офертата всеки Участник трябва да се придържа точно към условията, обявени от Възложителя (чл. 101, ал. 5 от ЗОП).

До изтичане на срока за подаване на офертите всеки Участник в процедурата може да промени, допълни или да оттегли офертата си (чл. 101, ал. 7 от ЗОП).

Всеки Участник в процедурата има право да представи само една оферта (чл. 101, ал. 8 от ЗОП). Не се допуска предлагане на варианти в офертите на Участниците.

Съгласно чл. 47, ал.1 и ал. 2 от ППЗОП документите се представят в запечатана непрозрачна опаковка от участника или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя. Върху опаковката, участникът посочва:

– наименованието на кандидата или участника, включително участниците в обединението, когато е приложимо;

– адрес за кореспонденция, телефон и по възможност факс и електронен адрес;

– наименованието на поръчката и обособените позиции, за които се подават документите. Участникът може да подаде оферта за една, няколко или за всички обособени позиции от техническата спецификацията на Възложителя;

Всички документи, свързани с офертата, следва да бъдат изписани на български език и в съответствие с изискванията на Закона за обществените поръчки, Правилника за прилагане на Закона за обществените поръчки и настоящата документация. Всички приложени документи на чужд език, задължително се придружават с превод на български език.

**XIX. СЪДЪРЖАНИЕ НА ОФЕРТАТА**

1. Опис на представените документи по чл. 47, ал. 3 от ППЗОП – **Образец №1**;

2. Единен европейски документ за обществени поръчки (ЕЕДОП) – приложен към настоящата документация;

а) Когато изискванията по чл. 54, ал. 1, т. 1, 2 и 7 се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 се попълва в отделен ЕЕДОП за всяко лице или за някои от лицата. В последната хипотеза - при подаване на повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.

Горепосочените условия се прилагат за всеки стопански субект – участник, член на обединение, подизпълнител и/или трето лице.

При подписване на ЕЕДОП, в Част VI: Заключителни положения, задължително се посочват дата и място, а срещу всеки подпис – имена и позиция на подписалото ЕЕДОП лице.

В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя.

Съгласно чл. 67, ал. 3 от ЗОП, участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална. Възможността по чл. 67, ал. 3 от ЗОП може да се използва, когато е осигурен пряк и неограничен достъп по електронен път до вече изготвен и подписан електронно ЕЕДОП. В тези случаи към документите за подбор вместо ЕЕДОП се представя декларация, с която се потвърждава актуалността на данните и автетичността на подписите в публикувания ЕЕДОП, и се посочва адресът, на който е осигурен достъп до документа.

В ЕЕДОП се представя данни за участника, като се попълват всички приложими полета от Част II. Информация за икономическия оператор, включително се посочва дали е микро-, малко или средно предприятия.

Съгласно чл. 66, ал. 1 от ЗОП, когато участниците предвиждат участие на подизпълнители, посочват в офертата си всеки подизпълнител и дела от поръчката (обособената позиция), който ще му възложат, като трябва да представят и доказателство за поетите от подизпълнителя/ите задължения. Като доказателство може да бъде представена декларация по образец на възложителя „Участие на подизпълнители”

Когато участниците предвиждат участие на подизпълнители, попълват Част II, раздел Г на ЕЕДОП, като предоставят и списък на подизпълнителите, в който са посочени: наименование, ЕИК, вид на дейностите, които ще изпълнява/т, за всеки посочен подизпълнител.

Делът на поръчката (обособената позиция), който ще се изпълнява от подизпълнител, се посочва в Част IV, раздел В, т. 10 на ЕЕДОП.

 б) Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП.

 в) Представя се отделен ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката.

 3. Мерки за доказване на надеждност, когато е приложимо;

4. При участник - обединение се представя споразумение и/или друг приложим документ, от който да е видно правното основание за създаване на обединението, както и следната информация във връзка с конкретната обществена поръчка:

- правата и задълженията на участниците в обединението;

- дейностите, които ще изпълнява всеки член на обединението;

- уговаряне на солидарна отговорност между участниците в обединението.

Когато в договора не е посочено лицето, което представлява участниците в обединението се представя и документ, подписан от лицата в обединението, в който се посочва представляващият.

5. Когато е приложимо – документи по образеца „Участие на подизпълнители” - **Образец №3;**

6. Когато е приложимо - Декларация за конфиденциалност по чл. 102, ал. 1 от ЗОП – **Образец №2.**

**Възложителят изисква представяне на едно заявление за участие в опаковката, независимо дали участникът подава оферта за една или повече от една обособена позиция.**

7. Техническо предложение - представя се за всяка от обособените позиции, за които участникът подава оферта, съобразно разпоредбата на чл. 47, ал. 9 от ППЗОП изготвено по Образец съгласно изискванията посочени в настоящата документация - **Образец № 4 -1 до Образец 4-6;**

8. Ценово предложение за всяка от обособените позиции, за които участникът подава оферта - **Образец № 5-1 до Образец 5-6.** Ценовото предложениесе поставя в отделен запечатан непрозрачен плик с надпис „Предлагани ценови параметри” с посочване върху плика на позицията, за която се отнася.

 **Когато участник подава оферта за повече от една обособена позиция, в опаковката за всяка от обособените позиции се представят отделно комплектувани документи по чл. 39, ал. 3, т. 1 от ППЗОП, и отделни непрозрачни пликове с надпис „Предлагани ценови параметри” с посочване на обособената позиция, за която се отнасят.**

 Документите в офертата трябва да са подписани само от лица с представителни функции, назовани в документа за регистрация в Агенцията по вписванията – Търговски регистър или в удостоверените за актуално състояние, или от изрично упълномощени за това лица (с изключение на изискуемите документи, които обективират лично волеизявление на конкретно лице и не могат да се подпишат и представят от пълномощник).

При представяне на копия на документи, те трябва да бъдат заверени с гриф ”Вярно с оригинала“, подписани и подпечатани от участника.

**ХХ. ПРОЦЕДУРА ПО РАЗГЛЕЖДАНЕ, ОЦЕНЯВАНЕ И КЛАСИРАНЕ НА**

**ОФЕРТИТЕ**

След изтичане срока за получаване на офертите, възложителят назначава комисия по чл. 103, ал. 1 от ЗОП.

Действията на комисията при разглеждане на офертите са съгласно Глава пета, Раздел VIII от ППЗОП.

При промяна в датата, часа или мястото за отваряне на офертите участниците се уведомяват чрез профила на купувача най-малко 48 часа преди ново определения час.

При разглеждане на офертите комисията прилага реда на чл. 72 от ЗОП.

На всеки етап от процедурата комисията може:

* на основание чл. 54, ал. 13 от ППЗОП във връзка с чл. 104, ал. 5 от ЗОП, при необходимост да иска разяснения или допълнителни доказателства за данни, заявени от участниците, и/или да проверява заявените данни, включително чрез изискване на информация от други органи и лица;
* на основание чл. 67, ал. 5 от ЗОП, когато е необходимо за законосъобразното провеждане на процедурата, да изисква от участниците по всяко време да представят всички или част от документите, чрез които се доказва информацията, посочена в ЕЕДОП.

След приключване работата на комисията по чл. 103 от ЗОП и в 10-дневен срок от утвърждаване на доклада по чл. 103, ал. 3 от ЗОП, възложителят издава мотивирано решение по чл. 108 от ЗОП.

 **ХХI.СКЛЮЧВАНЕ НА ДОГОВОР**

Възложителят сключва писмен договор за обществена поръчка с определения за изпълнител участник за всяка от обособените позиции, при условие че при подписване на договора определеният за изпълнител:

* изпълни задължението по чл. 67, ал. 6 от ЗОП – да предостави актуални документи, удостоверяващи липсата на основанията за отстраняване от процедурата. Документите се представят и за подизпълнителите и третите лица, ако има такива. За доказване на липсата на основания за отстраняване участникът, избран за изпълнител, представя документите по чл. 58, ал. 1 от ЗОП. Възложителят няма право да изисква документи, които вече са му били предоставени или са му служебно известни, както и представянето на документите по чл. 58, ал. 1 от ЗОП, когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.
* Представи определената гаранция за обезпечаване изпълнението на договора**.**

Възложителят не сключва договор, когато участникът, класиран на първо място за съответната обособена позиция:

1. откаже да сключи договор;
2. не изпълни някое от условията описани по-горе;
3. не докаже, че не са налице основания за отстраняване от процедурата.

В тези случаи възложителят може да измени влязлото в сила решение в частта определяне на изпълнител и с мотивирано решение да определи втория класиран участник за изпълнител.

Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред възложителя заверено копие от удостоверение за регистрация по БУЛСТАТ или еквивалентни документи съгласно законодателството на държавата, в която обединението е установено.

Договорът се сключва в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на изпълнител, а преди изтичане на 14-дневния срок съгласно условията на чл. 112, ал. 7 от ЗОП.

 Плащането по договорите по обособени позиции се извършва в лева, по банков път както следва: в срок до 30 дни след доставка, удостоверена с двустранно подписан протокл/и между страните и предоставена оригинална фактура от Изпълнителя.

Сключеният договорът за обществена поръчка може да бъде изменян само когато са налице изискванията на чл. 116 от Закона за обществените поръчки.

**ХХII. ГАРАНЦИИ ЗА ИЗПЪЛНЕНИЕ**

 Определения изпълнител следва да предостави гаранция, която да обезпечи изпълнението на договора в размер на 5 на сто от стойността му без ДДС. Съгласно чл. 111, ал. 5 от ЗОП, гаранцията може да бъде представена в една от следните форми по избор на избрания за изпълнител:

1. Парична сума, платима по следната банкова сметка на ПУ „ПАИСИЙ ХИЛЕНДАРСКИ” в „Уникредит Булбанк” АД, банкова сметка: IBAN:BG33UNCR75273154632000, BIC КОД UNCRBGSF. В платежния документ, като основание за внасяне на сумата, следва да е посочен номерът на решението за определяне на изпълнител на поръчката, за която се внася гаранцията;

2. Оригинал на безусловна и неотменима банкова гаранция за изпълнение на договор, издадена в полза на Възложителя, **със срок на валидност поне 30 (тридесет) дни по–дълъг от крайния срок за изпълнение на договора за обществена поръчка**;

3. Застраховка (застрахователна полица), която обезпечава изпълнението чрез покритие на отговорността на изпълнителя, **със срок на валидност поне 30 (тридесет) дни по–дълъг от крайния срок за изпълнение на договора за обществена поръчка.**

**Възложителят следва да бъде посочен като трето ползващо се лице по тази застраховка. Застраховката следва да покрива отговорността на изпълнителя и не може да бъде използвана за обезпечение на отговорността на изпълнителя по друг договор.**

 Гаранцията може да се предостави от името на изпълнителя за сметка на трети лице- гарант.

 Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

Документът за гаранцията за изпълнение се представя към момента на сключване на договора.

 Условията и сроковете за задържане или освобождаване на гаранцията за изпълнение са уредени в договора за обществена поръчка.

**ХХIII. УКАЗАНИЯ ЗА ПОДГОТОВКА И ПРЕДСТАВЯНЕ НА ЕЕДОП**

 Единният европейски документ за обществени поръчки (ЕЕДОП) представлява лична декларация, чрез която се декларират обстоятелствата, свързани с личното състояние и критериите за подбор, като се предоставя съответната информация, изискана от възложителя. В ЕЕДОП се посочват националните бази данни, в които се съдържат декларираните обстоятелства или компетентните органи, които съгласно законодателството на държавата, в която подателят на документа е установен, са длъжни да предоставят информацията. ЕЕДОП се подава от физическите лица, които представляват всеки икономически оператор – участник, подизпълнител, трето лица, член на обединение. Конкретните физически лица, от които се изисква да декларират данни в ЕЕДОП се определят в зависимост от формата на икономическия оператор, като същите са подробно посочени в чл.40 от ЗОП. Когато декларираните обстоятелства, свързани с лично състояние се отнасят за повече от едно физическо лице, всички тези лица могат да подпишат един и същ ЕЕДОП. При необходимост от защита на лични данни или при различие в обстоятелствата, свързани с лично състояние, се попълва отделен ЕЕДОП за всяко лице или за някои от лицата. Когато се подава повече от един ЕЕДОП, обстоятелствата, свързани с критериите за подбор могат да се съдържат само в един ЕЕДОП, подписан от лице, което има право самостоятелно да представлява икономическия оператор. ЕЕДОП се представя по стандартен образец, утвърден с Регламент за изпълнение /ЕС/ 2016/7 на Комисията от 05.01.2016г. **Считано от 01.04.2018г ЕЕДОП се подава задължително в електронен вид**. Един от възможните варианти за подаване на ЕЕДОП в електронен вид е той да бъда цифрово подписан с квалифициран електронен подпис и приложен на подходящ оптичен носител към пакета документи за участие в процедурата. **Форматът, в който се представя документа не следва да позволява редактиране на неговото съдържание**. Друга възможност за представяне е чрез осигурен достъп по електронен път до изготвения и подписан електронно ЕЕДОП. В този случай документът следва да е снабден с т.нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на офертите. В случаите, когато ЕЕДОП е попълнен през системата за еЕЕДОП, при предоставянето му с електронен подпис следва да бъде подписана версията в PDF формат.

**ХХIv. ОБМЕН НА ИНФОРМАЦИЯ**

Всички действия на Възложителя към участниците са в писмен вид.

Обменът на информация може да се извърши по пощата, по факс, по електронен път при условията и по реда на Закона за електронния документ и електронния подпис или чрез комбинация от тези средства по избор на Възложителя. Избраните средства за комуникация трябва да бъдат общодостъпни.

Решенията на Възложителя, за които той е длъжен да уведоми участниците, се публикуват на интернет страницата на Възложителя, [www.uni-plovdiv.bg](http://www.uni-plovdiv.bg). в Раздел ”Профил на купувача”, в преписката на обществената поръчка, връчват лично срещу подпис, изпращат с препоръчано писмо с обратна разписка, по факс или по електронен път.

**ПРИЛОЖЕНИЯ**

Опис на представените документи по чл. 47, ал. 3 от ППЗОП – **Образец №1;**

Единен европейски документ за обществени поръчки (ЕЕДОП);

Декларация за конфиденциалност по чл.102, ал.1 от ЗОП – **Образец №2;**

Декларация участие на подизпълнители – **Образец №3;**

Техническо предложение - **Образец № 4-1 до Образец 4-6;**

Ценово предложение – **Образец № 5-1 до Образец 5-6**;

Техническа спецификация на Възложителя **Приложение №1**;.

Проект на договор – **Приложение №2.**